Podpora zo Slovenska / Dotácie z rozpočtu ÚSŽZ
V rámci posudzovania žiadostí o dotácie pre rok 2016 bolo dotačnou komisiou a predsedom ÚSŽZ schválených 376 dotácií v celkovej sume 568.066,- eur a 552 žiadostí o dotáciu bolo zamietnutých. ● Zoznamy schválených a zamietnutých žiadostí ● www.oslovma.hu/XXX/UszzDo16.rtf
Úrad pre Slovákov žijúcich v zahraničí (ÚSŽZ) zverejnil výzvu na predkladanie žiadostí o poskytnutie dotácie na rok 2016 pre oblasti: a) vzdelávanie, veda a výskum, b) kultúra, c) informácie, d) médiá. Na dotácie v roku 2016 bolo vyčlenených cca. 650.000,- EUR. Hlavným cieľom poskytovania dotácií, ako súčastí štátnej politiky Slovenskej republiky vo vzťahu k Slovákom žijúcim v zahraničí, je aj v roku 2016 podpora aktivít zameraných na oblasť posilňovania národného povedomia, kultúrnej a jazykovej identity Slovákov žijúcich v zahraničí, podpora ich inštitúcií zriadených na dosiahnutie tohto účelu a podpora vzťahov medzi Slovenskou republikou a Slovákmi žijúcimi v zahraničí. Prioritou v pôsobnosti úradu je najmä podpora zvyšovania úrovne vzdelávania detí a mládeže, a to predovšetkým z hľadiska znalosti jazyka a upevnenia národnej identity. Ďalšou prioritou úradu je vytváranie formálnych a neformálnych vzťahov a kontaktov medzi krajanskými komunitami. Taktiež podpora informatizácie s cieľom vytvoriť lepšie predpoklady pre šírenie informácií, prístup k informáciám krajanských komunít, vytvorenie podmienok pre rozvoj a zefektívnenie kontaktov medzi krajanmi po celom svete a zefektívňovanie spolupráce medzi úradom a krajanmi. Všeobecne boli preferované projekty s dlhodobejším účinkom. Základnými kritériami na posúdenie žiadosti boli: a) súlad projektu so zákonom o Slovákoch žijúcich v zahraničí, s Koncepciou štátnej politiky starostlivosti o Slovákov žijúcich v zahraničí do roku 2020 a s prioritami úradu, b) kultúrno-spoločenský význam projektu v komunite, c) prínos realizácie projektu pre cieľovú skupinu, d) predpokladaná efektívnosť vynaložených finančných prostriedkov. Úrad upozorňuje, že na dotáciu nie je právny nárok.
Často kladené otázky týkajúce sa dotačného procesu:
http://www.uszz.sk/sk/stranka/3891/casto--kladene--otazky--tykajuce--sa--dotacneho--procesu
ÚSŽZ bude aj v roku 2016 z rozpočtu na dotácie uhrádzať náklady vybratých účastníkov podujatí (spolu)organizovaných úradom. Záujemcovia o účasť na týchto podujatiach mohli požiadať úrad o finančnú podporu na úhradu s tým spojených výdavkov (napr. strava, ubytovanie, cestovné).
Zoznam vzdelávacích, kultúrnych a spoločenských podujatí (spolu)organizovaných úradom v roku 2016:
Palárikova Raková (49. ročník), termín: apríl, Čadca a obec Raková, hlavní organizátori: Kysucké kultúrne stredisko v Čadci, Žilinský samosprávny kraj, Mesto Čadca, Obec Raková,
Prečo mám rád slovenčinu, prečo mám rád Slovensko (24. ročník), termín: jún, Nové Zámky, hlavní organizátori: Ministerstvo školstva, vedy, výskumu a športu SR, Ministerstvo kultúry SR, Matica slovenská, Mesto Nové Zámky,
Pamätný deň Slovákov žijúcich v zahraničí, termín: 5. júl, Bratislava, hlavný organizátor: ÚSŽZ,
Krajanská nedeľa a Krajanský dvor v rámci 51. Folklórnych slávností pod Poľanou v Detve (43. ročník Krajanskej nedele, 3. ročník Krajanského dvora), termín: júl, Detva, hlavní organizátori: Mesto Detva, ÚSŽZ,
Južnoslovenské detské a mládežnícke folklórne slávnosti v Dulovciach (20. ročník), termín: júl, Dulovce, hlavní organizátori: Obec Dulovce, ÚSŽZ,
Letná škola žurnalistiky (10. ročník), termín: august, Bratislava, hlavní organizátori: ÚSŽZ, Katedra žurnalistiky Filozofickej fakulty UK v Bratislave.
(uszz-l)
Kompletný zoznam schválených žiadostí o dotáciu 2016:
http://www.uszz.sk/data/2016/Zoznam_schv%C3%A1len%C3%BDch_%C5%BEiadost%C3%AD_o_dot%C3%A1ciu_2016.pdf
Kompletný zoznam zamietnutých žiadostí o dotáciu 2016:
http://www.uszz.sk/data/2016/Zoznam_zamietnut%C3%BDch_%C5%BEiadost%C3%AD_o_dot%C3%A1ciu_2016.pdf
Zoznam schválených žiadostí o dotáciu
Úradu pre Slovákov žijúcich v zahraničí v roku 2016
M A Ď A R S K O
Názov žiadateľa	Názov projektu	Schválená suma (€)	
Slovenská samospráva 13. obvodu Budapešti	Súťaž v prednese poézie a prózy	500,00	
Výskumný ústav CSSM	Študentsko-vedecká súťaž	1000,00	
Budapeštiansky spevácky zbor Ozvena	Nákup a šitie rovnošiat	800,00	
Pedagogické metodické centrum CSSM	Slovenčinár - metodický časopis	2000,00	
Slovenská samospráva Budapešti	Deň budapeštianskych Slovákov	600,00	
Slovenská samospráva Budapešti	Vydávanie časopisu Budapeštiansky Slovák	3000,00	
Zväz Slovákov v Maďarsku	Ako ďalej Slováci v Maďarsku VIII	2000,00	
Zväz Slovákov v Maďarsku	20. Slovenské spievanky a veršovačky - celoštátna súťaž	800,00	
Slovenská samospráva Budapešti	Umiestnenie informačnej tabule pri súsoší sv. Cyrila a Metoda v Blatnohrade (Zalavár)	500,00	
Čabianska organizácia Slovákov	Seminár slovenských dolnozemských pedagógov - Spoločný dolnozemský projekt	2500,00	
Slovenská základná škola, materská škola a kolégium v Sarvaši	Po stopách Milana Rastislava Štefánika a slovenských dejateľov	1000,00	
Orosláňska slovenská národnostná samospráva	Hudobné sústredenie mladých dychovkárov na Slovensku	700,00	
Orosláňska slovenská národnostná samospráva	Nácvik ľudových tancov pre detskú tanečnú skupinu Bránička	500,00	
Čabianska organizácia Slovákov	Čísla mesačníka Čabän na rok 2016	1000,00	
Čabianska organizácia Slovákov	Slovenské ľudové remeselníctvo - tábor pre deti z Dolnej zeme - Spoločný dolnozemský projekt	1500,00	
Čabianska organizácia Slovákov	Čabiansky kalendár 2017 - Spoločný dolnozemský projekt	1500,00	
Slovenské gymnázium, základná škola, materská škola a kolégium v Békešskej Čabe	Zariadenie štvrtej skupiny materskej školy v Békešskej Čabe	2000,00	
Slovenská základná škola, materská škola a kolégium v Sarvaši	Spoločná cesta k spoznávaniu a k priateľstvu bez hraníc	1000,00	
Slovenská národnostná samospráva - Jášč	Prenájom kultúrneho domu počas zimných mesiacov - týždenná skúška folklórnej skupiny Páví kruh	300,00	
Slovenská samospráva Budapešti	Kladenie vencov pri súsoší sv. Cyrila a Metoda v Blatnohrade (Zalavár)	1000,00	
Výskumný ústav CSSM	Vydanie knihy: Ľudovít Štúr v zrkadle maďarskej historiografie	500,00	
Spoločnosť SlovakUm	Tlačiarenské náklady Ľudových novín	2500,00	
Spoločnosť SlovakUm	Darčeky účastníkom hádankárskej súťaže Ľudových novín	200,00	
Slovenská samospráva Budapešti	Škola v prírode v Mojmírovciach	2000,00	
Slovenská národnostná samospráva v Alkári	Hornomatranský národnostný deň	1200,00	
Cervinus Teátrum Művészeti Nonprofit Kft.	Naša Scénička - kreatívny detský a mládežnícky program na Dolnej zemi	1500,00	
Cervinus Teátrum Művészeti Nonprofit Kft.	Hosťovanie slovenských divadiel na Dolnej zemi (IV. etapa) Hosťovanie Slovenského národného divadla na Cervinus Festivale	3500,00	
Divadlo Vertigo pri CSSM	23. ročník prehliadky detskej dramatickej tvorivosti Deti deťom	750,00	
Divadlo Vertigo pri CSSM	Divadelná dielňa pre študentov gymnázií a staršiu mládež	700,00	
Divadlo Vertigo pri CSSM	Divadelný tábor pre žiakov základných škôl	1600,00	
Divadlo Vertigo pri CSSM	VIII. ročník medzinárodnej divadelnej prehliadky slovenských ochotníckych súborov Spolu na javisku (i mimo neho)	1000,00	
Slovenská samospráva v Mlynkoch	Slovenská kavalkáda pod Pilíšom	1500,00	
Celoštátna slovenská samospráva v Maďarsku	Náš kalendár 2017	1000,00	
Slovenská národnostná samospráva - Sudice	Slovenský jazykový krúžok	800,00	
Slovenská národnostná škôlka - Mlynky	Vytváranie kontaktu pedagógov a detí Nákup elektronických strojov a metodických pomôcok	1000,00	
Organizácia komlóšskych Slovákov	„Došli sme“ - Oslavy pri príležitosti 270. výročia založenia Slovenského Komlóša	1000,00	
Ústav kultúry Slovákov v Maďarsku	Celoštátna konferencia vedúcich slovenských národopisných zbierok	1000,00	
Organizácia slovenskej mládeže v Maďarsku	Slovenská mládežnícka akadémia	800,00	
Združenie pilíšskych Slovákov	IX. Výstup na Pilíš	500,00	
Folklórna verejná nadácia v Sarvaši - Tanečný súbor Tešedíka	Účasť na Medzinárodnom festivale slovenského folklóru - Jánošíkov dukát	500,00	
Celoštátna slovenská samospráva v Maďarsku	Deň Slovákov v Maďarsku	1000,00	
Celoštátna slovenská samospráva v Maďarsku	Biblický ekumenický tábor pre žiakov základných a stredných škôl	1500,00	
Evanjelický cirkevný zbor a.v. v Slovenskom Komlóši	IX. Letný tábor pre deti cirkevného zboru	900,00